
R E P U B L I K A   H R V A T S K A
ŠIBENSKO-KNINSKA ŽUPANIJA        
O P Ć I N A   E R V E N I K
Općinski načelnik

KLASA:246-02/26-01/3
URBROJ:2182-14-01/26-1
Ervenik, 12.10.2026.
[image: ]Na temelju članka 17. Zakona o sustavu civilne zaštite (NN br. 82/15, 118/18, 31/20, 20/21, 114/22) te članka 7. st. 2. i članka 8. st. 3. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine” br. 65/16), Smjernica za izradu procjena rizika od velikih nesreća za područje Šibensko-kninske županije KLASA:810-09/16-01/1,  URBROJ:2182/1-6-16-2 od 27.12.2016. godine) , te članka 47. Statuta Općine Ervenik („Službeni vjesnik Šibensko-kninske županije“ br. 01/21 i „Službeno glasilo Općine Ervenik“ br. 29/25 ) općinski načelnik Predrag Burza dana 12.10.2026. godine d o n o s i
 

ODLUKU
o postupku izrade Procjene rizika od velikih nesreća za područje općine Ervenik i osnivanju Radne skupine za izradu Procjene rizika od velikih nesreća za područje općine Ervenik

Članak 1.
Ovom Odlukom ureduje se postupak izrade Procjene rizika od velikih nesreća na području Općine Ervenik (u daljnjem tekstu: Procjena), osniva Radna skupina za izradu Procjene rizika, te određuju koordinator, nositelji, izvršitelji izrade Procjene rizika i konzultant. 
Procjena se izrađuje sukladno Smjernicama za izradu procjene rizika od velikih nesreća za područje Šibensko-kninske županije od 27.12.2016. 
Postupak izrade Procjene obuhvaća prikupljanje, obradu i analiziranje podataka.

Članak 2.
Ovom Odlukom određuju se koordinator za svaki pojedini rizik te nositelji i izvršitelji izrade rizika. 
Ovlaštenik za prvu grupu stručnih poslova u području planiranja civilne zaštite kao konzultant odredit će se kroz postupak jednostavne nabave.
Koordinatori organiziraju i koordiniraju izradu svakog pojedinog rizika, dok su izvršitelji dužni surađivati te u okviru svoje nadležnosti doprinositi razradi rizika. 

Članak 3.
Osniva se Radna skupina za izradu Procjene rizika od velikih nesreća za područje Općine Ervenik  (u daljnjem tekstu: Radna skupina).
Za članove Radne skupine, koji su istovremeno i nositelji za pojedine rizike imenuju se: 
1. Predrag Burza, načelnik Općine i Načelnik Stožera civilne zaštite ( koordinator)
2. Sandro Kanazir, član za identificiranu prijetnju i rizik (požari otvorenog tipa)
3. Zdravko Šegan, član za identificiranu prijetnju i rizik ( za potres)
4. Romana Stanić, član za identificiranu prijetnju i rizik ( za ekstremne temperature). 
5. Biljana Rašetić, član za identificiranu prijetnju i rizik ( epidemija i pandemija)

Članak 4.
Koordinator ima sljedeće obveze:
- organizaciju i vođenje sastanaka Radne skupine,
- koordiniranje i nadziranje procesa izrade Procjene rizika, 
- predlaganje izmjena i dopuna Procjene,

Članak 5.
Izvršitelji imaju sljedeće obveze:
- prikupljanje podataka za analizu i vrednovanje rizika,
- odgovorni su za vjerodostojnost podataka iz svoje nadležnosti,
- sudjeluju u izradi scenarija za pojedini rizik,
- kontaktiraju s nadležnim tijelima, te znanstvenim institucijama u svrhu prikupljanja informacija,
- o tijeku procesa prikupljanja podataka redovito obavještavaju koordinatora,
- dostavljaju koordinatoru tražene podatke u zadanim rokovima te surađuju tijekom rada na procjeni,
- utvrđivanje Nacrta prijedloga Procjene. 

Članak 6.
Radna skupina za izradu Procjene predlaže glavnom koordinatoru pokretanje postupaka izmjena i dopuna Procjene, odnosno ažuriranja Procjene.
Načelnik Općine Ervenik (glavni koordinator) dostavlja Prijedlog Procjene rizika od velikih nesreća za područje Općine Općinskom vijeću Općine Ervenik radi donošenja.
Procjena rizika od velikih nesreća za Općinu Ervenik izrađuje se najmanje jednom u tri godine, te usklađivanje i usvajanje mora provesti do kraja mjeseca ožujka u svakom trogodišnjem ciklusu.  
Procjena rizika od velikih nesreća za područje Općine Ervenik može se izrađivati i češće, ukoliko se u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.


Članak 7.
Ova Odluka stupa na snagu prvog dana nakon objave u „Službenom Glasilu Općine Ervenik“.


Načelnik:
Predrag Burza, dipl.oec.v.r.



Prilog 1.
	Rizici
	Koordinator
	Nositelji
	Izvršitelji
	Konzultant

	Identificirani rizik (npr. potres)
	Predrag Burza
Načelnik Općine
	Zdravko Šegan
Referent za komunalne poslove
	
	Alfa atest d.o.o.

	Identificirani rizik (npr. požari otvorenog tipa)
	Predrag Burza
Načelnik Općine
	Sandro Kanazir
Zapovjednik DVD Ervenik
	
	Alfa atest d.o.o.

	Identificirani rizik (npr. ekstremne temperature)
	Predrag Burza
Načelnik Općine
	Romana Stanić
Pročelnica JUO Općine Ervenik
	
	Alfa atest d.o.o.

	Identificirani rizik
(npr. epidemija i pandemija)
	Predrag Burza
Načelnik Općine
	Biljana Rašetić
Referent za društvene djelatnosti i socijalnu skrb

